1998D0441 — FI — 01.04.2006 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B PÄÄTÖS N:o 166, tehty 2 päivänä lokakuuta 1997, lomakkeiden E 106 ja E 109 muuttamisesta (ETA:n kannalta merkityksellinen teksti) (98/441/EY) (EYV L 195, 11.7.1998, p.25)

Muutettu:









▼B

PÄÄTÖS N:o 166,

tehty 2 päivänä lokakuuta 1997,

lomakkeiden E 106 ja E 109 muuttamisesta

(ETA:n kannalta merkityksellinen teksti)

(98/441/EY)

EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka

ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 81 artiklan a alakohdan, jonka mukaan hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,

ottaa huomioon 21 päivänä maaliskuuta 1972 annetun neuvoston asetuksen (ETY) N:o 574/72 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,

ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamisessa tarvittavista mallilomakkeista 7 päivänä lokakuuta 1993 tehdyn päätöksen N:o 153 (E 001, E 103 - E 127),

sekä katsoo, että

22 päivänä joulukuuta 1995 annetulla neuvoston asetuksella (EY) N:o 3095/95 muutettiin asetuksen (ETY) N:o 574/72 17 artiklan 2 kohta ja 30 artiklan 1 kohta niin, että Saksan, Italian ja Portugalin antamat lomakkeet E 106 ja E 109 ovat voimassa ainoastaan yhden vuoden,

tämän vuoksi olisi mukautettava lomakkeet E 106 ja E 109,

Euroopan talousalueesta 2 päivänä toukokuuta 1992 tehdyn sopimuksen, sellaisena kuin se on muutettuna 17 päivänä maaliskuuta 1993 tehdyllä pöytäkirjalla, liitteessä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella,

ETA:n sekakomitean päätöksellä asetusten (ETY) N:o 1408/71 ja (ETY) N:o 574/72 soveltamisessa tarvittavat mallilomakkeet mukautetaan ja otetaan käyttöön Euroopan talousalueella,

käytännön syistä olisi samanlaisia lomakkeita käytettävä sekä yhteisössä että Euroopan talousalueella, ja

lomakkeiden laatimisessa käytettävä kieli on päätetty hallintotoimikunnan antamassa suosituksessa N:o 15,

ON PÄÄTTÄNYT SEURAAVAA:







1. Korvataan 7 päivänä lokakuuta 1993 tehdyssä päätöksessä N:o 153 esitetyt mallilomakkeet E 106 ja E 109 liitteenä olevilla malleilla.

2. Jäsenvaltioiden toimivaltaiset viranomaiset saattavat asianomaisten tahojen (etuuksiin oikeutetut henkilöt, laitokset, työnantajat jne.) saataville liitteenä olevien mallien mukaiset lomakkeet. Uusien mallilomakkeiden käyttöönotto ei kuitenkaan vaikuta jo vahvistettujen mallien voimassaoloon.

3. Kaikkien lomakkeiden on oltava saatavilla yhteisön virallisilla kielillä ja siten laadittuja, että eri versiot vastaavat toisiaan täydellisesti, jotta jokaisen henkilön tai elimen, jolle lomake on osoitettu (etuuteen oikeutettu henkilö, laitos, työnantaja jne.), on mahdollista saada omalla kielellä painettu lomake.

4. Tämä päätös julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1998.

▼M1